OSNOVNA ŠKOLA	                                                                      
SVETE ANE U OSIJEKU	                                                              
ULICA SVETE ANE 2
31000 OSIJEK
OIB: 17131919457
TELEFON: 031/372-744
e-mail škole: ured@os-svete-ane-os.skole.hr
 
KLASA: 007-04/26-02/2
URBROJ: 2158-71-01-26-07
Osijek, 20. ožujka 2026.	
Z A P I S N  I K
sa sedme sjednice Školskog odbora Osnovne Škole Svete Ane u Osijeku,
održane 16. ožujka  2026. godine u 10.50 sati.

Nazočno: četiri (4) člana  -   Ana Bilmez,  Sonja Maričić, Marin Kovačević, Ivana Štibi
                           
Ostale osobe nazočne sjednici:  Višnja Rudeš-Bogdan – ravnateljica škole, Sandra Tomić Ilić – tajnica škole i Tea Lovrečić, voditeljica računovodstva
                       

Predsjednica Školskog odbora Sonja Maričić, pozdravila je prisutne članove Školskog odbora i konstatirala je da je prisutan dovoljan broj članova za pravovaljano odlučivanje (4/7), te je predložila sljedeći dnevni red

Dnevni red:

1. Usvajanje zapisnika sa šeste sjednice ŠO
1. Suglasnost za zapošljavanje 1 pomoćnika u nastavi na nepuno određeno radno vrijeme za školsku godinu 2025./2026.
1. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika
1. Prijedlog reorganizacije upisa učenika 1. razreda (model C) 
1. Usvajanje Financijskog izvještaja za 2025. godinu
1. Odluka o raspodjeli rezultata poslovanja
1. Usvajanje Izvršenja Financijskog plana za 2025. godinu.
1. Odluka o promjeni po kontima radi usklade
1. Razno

Predloženi dnevni red jednoglasno je usvojen





Točka 1.
USVAJANJE ZAPINIKA S DRUGE SJEDNICE ŠKOLSKOG ODBORA

	
Zaključak: Zapisnik sa šeste sjednice, jednoglasno je usvojen. Pitanja nije bilo.






Točka 2.

SUGLASNOST ŠKOLSKOG ODBORA ZA ZAPOŠLJAVANJE JEDNOG POMOĆNIKA U NASTAVI NA NEPUNO ODREĐENO RADNO VRIJEME DO 31.8.2026.

	

Zaključak: Predsjednica Školskog odbora konstatira kako je Školski odbor jednoglasno s glasovima svih prisutnih članova na sjednici ravnateljici dao suglasnost za zasnivanje radnog odnosa s MM  na nepuno određeno radno vrijeme na radnom mjestu pomoćnika u nastavi.


Točka 3.

IZVJEŠĆE O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA


Zaključak: Predsjednica Školskog odbora konstatira kako je Školski odbor jednoglasno s glasovima svih prisutnih članova na sjednici ravnateljici usvojio Izvješće stanju sigurnosti, provođenju preventivnih programa te mjerama poduzetim u cilju zaštite prava učenika.




Točka 4.

PRIJEDLOG REORGANIZACIJE UPISA UČENIKA 1. RAZREDA (MODEL C) 

	Ravnateljica je predstavila prijedlog reorganizacije upisa učenika prvog razreda (Model C).
Prvotno je objasnila razliku između A, B i C modela.  Model A podrazumijeva nastavu na jeziku i pismu nacionalnih manjina, Model B uključuje dvojezičnu nastavu, a Model C njegovanje jezika i kulture. Ravnateljica je pojasnila kako se nastava za učenike razrednih odjela austrijsko–njemačke nacionalne manjine (b odjeli) u našoj školi provodi prema Modelu C. Ovaj model uključuje dodatne sate njemačkog jezika i kulture, koji obuhvaćaju učenje jezika i književnosti te obradu različitih povijesnih, geografskih, glazbenih i likovnih sadržaja u sklopu redovne nastave. S obzirom na to da Model C podrazumijeva dodatne sadržaje i time veće opterećenje za učenike, preporuka je da se učenici s Rješenjem o primjerenom obliku školovanja, upisuju razredni odjel koji ne radi prema tom modelu. Navedeno dovodi do neravnomjerne raspodjele pri čemu u jednom razrednom odjelu imamo puno više učenika s Rješenjem o primjerenom obliku školovanja. 

Ravnateljica se osvrnula na znatno povećan broj učenika s Rješenjima o primjerenom obliku školovanja u zadnje dvije godine, pri čemu se broj povećao za 100%. Istaknula je kako učenici s Rješenjima o primjerenom obliku školovanja trenutačno čine oko 12% ukupnog broja učenika u školi. Osvrnula se i na činjenicu da štićenici Centra za pružanje usluga u zajednici Klasje, koji su najčešće učenici koji imaju primjereni oblik školovanja, odgovaraju našem upisnom području. Navela je kako takva okolnost može predstavljati dodatno opterećenje za školu, odnosno za razredne odjele koji ne rade prema Modelu C, to jest a odjele. Ravnateljica je istaknula da raspodjela učenika s Rješenjima o primjerenom obliku školovanja prvenstveno u a odjele dovodi do atmosfere koja nije jednaka za sve učenike te nije sukladna pedagoškim standardima. U skladu s time, ravnateljica je najavila da će od školske godine 2026./2027. doći do reorganizacije upisa u prvi razred. Škola će imati dva redovna razredna odjela, dok će se nastava prema Modelu C i dalje provoditi, ali ne unutar zasebnog razrednog odjela, već kroz posebnu odgojno-obrazovnu skupinu. Napomenula je da bi svaka promjena u programu vrijedila isključivo za nove generacije učenika i da svi učenici koji su trenutno upisani u školi trebaju završiti školu po programu po kojemu su upisani.

Ravnateljica je istaknula kako je, vezano uz planiranu reorganizaciju, poduzela sve potrebne korake te se detaljno konzultirala s nadležnim institucijama (prosvjetna inspekcija, Grad Osijek i Ministarstvo znanosti, obrazovanja i mladih). Navela je kako je prijedlog razmotren te da su nadležna tijela suglasna s predloženim smjerom. Nadalje, ravnateljica se osvrnula kako će navedeno utjecati na satnice, pri čemu će doći do minimalnih promjena. Nastava njemačkog jezika i kulture bi se za odgojno – obrazovnu skupinu održavala kroz tri školska sata tjedno te bi se obrađivali sadržaji koji uključuju njemački jezik te njegovanja povijesnih, geografskih, likovnih i glazbenih sadržaja. Navela je da je stigao popis školskih obveznika za upis u 1. razred prema kojemu se može zaključiti da ćemo imati priliku upisati  dva približno jednaka razreda. 

Istaknula je kako je o navedenome već razgovarala i s učiteljima, tema je predstavljena i na sjednici Učiteljskog vijeća, na Vijeću učenika i na Vijeću roditelja. Ravnateljica je napomenula da će biti potrebno pratiti i analizirati ovu promjenu te je nadodala  da će se svi projekti i aktivnosti povezane za školovanje manjina i provedbu modela C i dalje provoditi.



Zaključak: Predsjednica Školskog odbora konstatira kako su svi članovi Školskog odbora suglasno s prijedlogom ravnateljice o reorganizaciji upisa učenika u prvi razred od školske godine 2026./2027., tj. o reorganizaciji izvođenja nastave prema modelu C.


Točka 5.

USVAJANJE FINANCIJSKOG IZVJEŠTAJA ZA 2025. GODINU



Zaključak: Predsjednica Školskog odbora konstatira kako je Školski odbor jednoglasno, glasovima svih prisutnih članova (4/7) usvojio Financijski izvještaj za 2025. godinu.


Točka 6. 

ODLUKA O RASPODJELI REZULTATA POSLOVANJA 2025. GODINE
             

Zaključak: Predsjednica Školskog odbora konstatira kako je Školski odbor jednoglasno, glasovima svih prisutnih članova (4/7) donio Odluku o raspodjeli rezultata poslovanja 2025. godine.


Točka 7.
USVAJANJE IZVRŠENJA FINANCIJSKOG PLANA ZA 2025. GODINU

Zaključak: Predsjednica Školskog odbora konstatira kako je Školski odbor jednoglasno, glasovima svih prisutnih članova (4/7) usvojio Izvršenje Financijskog plana za 2025. godinu




Točka 8.
ODLUKA O PROMJENI PO KONTIMA RADI USKLADE

[bookmark: _GoBack]
Zaključak: Predsjednica Školskog odbora konstatira kako je Školski odbor jednoglasno, glasovima svih prisutnih članova (4/7) donio Odluku o promjeni po kontima radi usklade.


Točka 9.

RAZNO

Ravnateljica je upoznala članove Školskog odbora kako je Škola od Ministarstva zatražila suglasnost za zapošljavanje stručnog suradnika edukacijsko-rehabilitacijskog profila i kako smo od Ministarstva dobili suglasnost za zapošljavanje jednog stručnog suradnika edukacijsko - rehabilitacijskog profila na puno neodređeno radno vrijeme.


Sjednica je završila u 11.30

Zapisničar: Sandra Tomić Ilić                                                                                  Predsjednica Školskog odbora:
	Sonja Maričić

